"Lähme koosolekule!" hõikas onu Fjodoriks kutsutav  tänavanaaber täna päeval, kui kell näitas täpselt 14.00. Tänasin kutse eest ja imestasin, et mees on teel linnamajja juba paar tundi enne algust. Kohe sain ka asjakohase selgituse. Tal on kavatsus kõiki elanikke kogunemisele kutsuda. Kuigi varem oleme tänaval sagedasti kohtudes üksnes teineteist tervitanud, siis nüüd oli põhjust veidi pikemaks vestluseks. Linnaelu pärast tõsiselt muretseva vanahärra kodaniku nimi on Fjodor Lehtpuu. Ta lubab tänasel kohtumisel tõstatada mitmeid olulisi küsimusi. Fjodor  Lehtpuu leiab, et linnaelanikud peaksid rohkem ühiskondlikkule aktiivsusele mobiliseeruma. Sellepärast julgustab ta inimesi tähelepanu juhtima linnavalitsuse tegemata töödele ja mõtlematutele toimingutele.